
EXPUNERE DE MOTIVE

(1) Regulamentul (CE) nr. 329/2007 al Consiliului din 27 martie 2007 pune în aplicare măsurile prevăzute în Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene („Coreea de Nord”). La 22 aprilie 2013, Consiliul a adoptat Decizia 2013/183/PESC de abrogare și de înlocuire a Deciziei 2010/800/PESC.

(2) În temeiul Deciziei 2013/183/PESC, Uniunea ia măsurile necesare pentru identificarea articolelor relevante care urmează să fie incluse pe listele bunurilor la care se face referire la articolele (2) și (3) din Regulamentul 329/2007 al Consiliului. Lista, prezentată în anexa Ia la respectivul regulament, ar trebui extinsă pentru a cuprinde articole suplimentare.

(3) Așadar, Înaltul Reprezentant pentru afaceri externe și politica de securitate și Comisia Europeană ar trebui să propună modificarea, în consecință, a Regulamentului (CE) nr. 329/2007. 

2013/0230 (NLE)

Propunere comună de
REGULAMENT AL CONSILIULUI
de modificare a Regulamentului (CE) nr. 329/2007 privind măsuri restrictive împotriva Republicii Populare Democrate Coreene
CONSILIUL UNIUNII EUROPENE,

având în vedere Tratatul privind Uniunea Europeană, în special articolul 215 alineatul (1),
având în vedere Decizia 2013/183/PESC a Consiliului privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC
.
având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
întrucât:

(1)
În anexa I la Regulamentul (CE) nr. 329/2007 sunt enumerate toate produsele, materialele, echipamentele, bunurile și tehnologiile, inclusiv programe de calculator, care constituie produse sau tehnologii cu dublă utilizare, astfel cum sunt definite în Regulamentul (CE) nr. 428/2009 din 5 mai 2009
, care sunt supuse interdicției de vânzare, furnizare, transfer sau export către orice persoană, entitate sau organism din Republica Populară Democrată Coreea (denumită în continuare „Coreea de Nord”) sau în vederea utilizării în această țară, în conformitate cu articolul (2) din Regulamentul (CE) nr. 329/2007 al Consiliului.

(2)
În anexa Ia sunt enumerate alte produse, materiale, echipamente, bunuri și tehnologii care ar putea să contribuie la programele Coreei de Nord legate de armele nucleare, de alte arme de distrugere în masă sau de rachetele balistice, care, de asemenea, sunt supuse interdicției de vânzare, furnizare, transfer sau export. Este de datoria Uniunii să ia măsurile necesare pentru a identifica produsele care trebuie să fie incluse în anexa respectivă.

(3)
Lista de produse din anexa Ia la Regulamentul (CE) nr. 329/2007 ar trebui să fie modificată pentru a se adăuga lista de produse din anexa I la prezentul regulament. 

(4)
Prin urmare, Regulamentul (UE) nr. 329/2007 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul nr. 329/2007 se modifică după cum urmează:

Anexa Ia la Regulamentul (UE) nr. 329/2007 se modifică în conformitate cu textul din anexa la prezentul regulament.

Articolul 2

Prezentul regulament intră în vigoare la data publicării sale în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu


Președintele

ANEXĂ 

Anexa Ia la Regulamentul (CE) nr. 329/2007 se modifică după cum urmează:

(4) După rubrica I.A1.024, se inserează următoarele rubrici:

	„IA.A1.025
	Aliaje de tantal, altele decât cele menționate la punctele 1C002 și 1C202. 
	1C002
1C202

	IA.A1.026


	Zirconiu și aliaje de zirconiu, altele decât cele menționate la punctele 1C011, 1C111 și 1C234.
	1C011

1C111

1C234

	I.A1.027


	Materiale explozive, altele decât cele menționate la punctul 1C239 în lista de echipamente militare, sau materiale sau amestecuri care conțin materiale explozive în proporție de mai mult de 2 % din masa lor, cu o densitate cristalină mai mare de 1,5 g/cm3 și o viteză de detonare mai mare de 5 000 m/s.” 
	1C239”


(5) Rubrica I.A2.002 se înlocuiește cu următoarea rubrică:

	„I.A2.002


	Mașini-unelte, altele decât cele menționate la 2B001, 2B201 sau orice combinație a acestora, pentru îndepărtarea (tăierea) metalului, ceramicii sau a „compozitelor”, care, conform specificației tehnice a fabricantului, pot fi echipate cu dispozitive electronice pentru „comandă numerică” având preciziile de poziționare egale cu sau mai mici (mai bune) de 30 μm de-a lungul oricărei axe liniare, în conformitate cu ISO 230/2 (1988) articolul (1) sau standardele naționale echivalente.
	2B001

2B201”


(6) După rubrica I.A6.012, se introduce următoarea rubrică:

	„IA.A6.013


	Lasere, altele decât cele menționate la 6A005 și 6A205.


	6A005

6A205”

